
23-TA-1416: Rīkojuma projekts (Vispārīgais)
Par valsts nekustamā īpašuma Kalnu ielā 7, Zilupē, Ludzas novadā, nodošanu bez atlīdzības Ludzas novada pašvaldības īpašumā
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Vides aizsardzības un reģionālās attīstības ministrija
Atzinums iesniegts
26.06.2023.
Atzinuma sniegšanas termiņš
28.06.2023.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Projekta anotācijā ir norādīts, ka būves atrodas uz privātpersonai piederošas zemes. Par minēto anotācijā ir norādīts, ka par nekustamā īpašuma uzturēšanai funkcionāli nepieciešamo minētās zemes vienības daļu starp privātpersonu un Rēzeknes tehnikumu 2019. gada 22. maijā noslēgts zemes nomas līgums (līguma termiņš - pieci gadi, bet ne ilgāk kā līdz nekustamā īpašuma īpašnieka maiņai). Tas ir viss, kas ir norādīts anotācijā par jautājumu attiecībā uz privātpersonu.
Ņemot vērā minēto, lūdzam papildināt projekta anotāciju ar informāciju un, ja nepieciešams, pašu projektu ar paskaidrojošiem dokumentiem, kā tiks Ludzas novada pašvaldībai veidotas attiecības ar privātpersonu, kam pieder zeme, vai šī privātpersona ir brīdināta, ka būves plānots nodot pašvaldībai, un vai minētais nomas līgums ar privātpersonu tiks pārslēgts?

